Worcester F 80 Distinctiones

12 Aperire

Aperire debet homo tria, Deo, proximo, videlicet, cor, os, et manum.

¶ Primo, debet homo aperire cor, sicut seruus domum suam domino, Luc. 12[:36]: *Vt, cum venerit et pulsaverit.* Vt sponsa thalamum sponso, Cant. 5[:2]: *Aperi michi, soror mea*. Apo. 3[:20]: Ego *sto ad ostium, et pulso.*

¶ Secundo, debet aperire os, sicut ancilla parenti expectando ut reficiatur, Ps. [118:131]: *Os meum aperui, et attraxi [spiritum].* Vt ego morbum orando vt sanetur, Eccli. 39[:7]: *Os suum aperiet in oracione, et pro delictis suis, etc*.

¶ Tercio, debet aperire manum vt munera offerat, Matt. 2[:11]: *Apertis thesauris suis obtulerunt ei [munera]*.

¶ Primo debet aperire proximo, scilicet, cor ad diligendum et compaciendum, sicut porta ferrea aperta est, [Act. 12:10].

¶ Secundo os ad corripiendum delinquentem, Eccli. [22:27]: *Si aperueris os triste*, ne metuas, etc. Ad docendum ignorantem, Ps. [77:2]: *Aperiam in parabolis os meum*. Ad adiuuandum impotentem, Prou. vltimo 31[:8]: *Aperi os tuum muto*, etc.

¶ Tercio debet aperire manum ad subueniendum ad quod incitauit, Prou. vltimo 31[:20]: *Manum suam aperuit inopi*, *et palmas suas extendit ad [pauperem]*. Item recepta, Deut. [15:7-8]: Non *contrahes manum,* *sed aperies* [*eam*]. Item natura, Prou. 27[:25]: *Aperta sunt* *prata.* Sed heu quod dolendum est hodie aperta sunt corda ad turpitudinem, delectandum, Nahum 2[:6]: *Porte* *fluuiorum* *aperte sunt*. Ora aperta sunt ad detrahendum et litigandum, Eccli. 20[:15]: *Apercio oris illius inflammatio est*. Ostia ad introducendum fornicariam, Deut. 11[:6]: *Aperto* ostio, etc.